GP Aragon - FP1: Φουλ επίθεση ο Lorenzo - MotoGP - SPORT 24
GP Aragon - FP1: Φουλ επίθεση ο Lorenzo
Δημοσίευση: 25 Σεπ. 2015 12:31
Πέντε αγώνες απομένουν για την ολοκλήρωση του συναρπαστικού Πρωταθλήματος των MotoGP και η πρώτη από τις πέντε κρίσιμες μάχες διεξάγεται το 3ήμερο 25-27/9 επί ισπανικού εδάφους, στην πίστα του Aragon.
Στην πρώτη περίοδο ελεύθερων δοκιμών ο Jorge Lorenzo έδειξε αποφασισμένος να μην επιτρέψει σε κανέναν να τον αμφισβητήσει. Βρήκε γρήγορα καλό ρυθμό στις πολύ καλές συνθήκες που επικρατούσαν και ολοκλήρωσε αυτό το πρώτο 45λεπτο στην κορυφή με χρόνο 1:48.565.
Ο Ισπανός αναβάτης της Yamaha, μετά τον δύσκολο γι' αυτόν αγώνα του Misano, όπου είχε την πρώτη του εγκατάλειψη για φέτος, βρίσκεται 23 βαθμούς πίσω από τον πρωτοπόρο της βαθμολογίας, Valentino Rossi. Φεύγοντας από το Aragon θα ήθελε η διαφορά αυτή να έχει κλείσει ή ακόμα ακόμα και να ανατραπεί.
Για τον Lorenzo, αυτή είναι μια καλή πίστα στην οποία τα τελευταία χρόνια έχει πανηγυρίσει νίκη (2014) και τερματισμούς στο βάθρο (2ος το 2013 και το 2012, 3ος το 2011).
Για τον Rossi, αντίθετα, η πίστα του Aragon δεν συγκαταλέγεται στις αγαπημένες του έχοντας να επιδείξει ως καλύτερο αποτέλεσμα την 3η θέση που πήρε το 2013.
Ο Ιταλός πολυπρωταθλητής, πάντως, ξεκίνησε καλά τη διαδικασία σημειώνοντας τον τρίτο καλύτερο χρόνο, όντας μισό δευτερόλεπτο πιο αργός από τον Lorenzo.
H Yamaha δεν έχει νικήσει ποτέ σε αυτήν την πίστα, αλλά οι πέντε ημέρες δοκιμών που έχει πραγματοποιήσει εκεί η ομάδα τη φέρνουν σε ισχυρή θέση ενόψει του αγώνα.
Δεύτερος ήταν ο Marc Marquez και τέταρτος ο Dani Pedrosa. Σε αυτούς τους δύο ποντάρει πολλά ο Rossi σε περίπτωση που ο ίδιος δεν μπορέσει να παλέψει για τη νίκη. Το ιδανικό σενάριο γι' αυτόν είναι να τερματίσει μπροστά από τον ομόσταβλό του, σε περίπτωση όμως δεν τα καταφέρει, θα ήθελε να περιορίσει τις απώλειες.
Από κει και πέρα, εντυπωσιακή εμφάνιση πραγματοποίησε ο Scott Redding που μετά την παρθενική του παρουσία στο βάθρο (3ος), στον αγώνα-ροντέο του Misano, ξεκίνησε δυνατά την προετοιμασία του και στο Aragon, σημειώνοντας τον πέμπτο καλύτερο χρόνο.
Πίσω του βρέθηκε ο Andrea Dovizioso με τη Ducati, με τους Bradley Smith - Pol Espargaro να ακολουθούν με τις Yamaha της Monster Tech 3. Την πρώτη δεκάδα συμπλήρωσαν οι: Cal Crutchlow - Andrea Iannone.
To FP2 ξεκινά στις 15:05GR.
Fastest Lap: 2014, Marc Marquez (Honda) 1'47.187 170.5 Km/h
Circuit Record: 2013, Dani Pedrosa (Honda) 1'48.565 168.3 Km/h
Best Pole: 2014, Marc Marquez (Honda) 1'47.187 170.5 Km/h
Top Speed: 2013, Stefan Bradl (Honda) 341.6 Km/h
GP ΙΑΠΩΝΙΑΣ - FP2: Ο KVYAT ΤΟΝ ΚΑΛΥΤΕΡΟ ΧΡΟΝΟ ΤΗΣ ΗΜΕΡΑΣ
ΣΤΟ ΑΚΡΟΠΟΛΙΣ ΜΕ SKODA FABIA R5 Ο ΑΘΑΝΑΣΟΥΛΑΣ
TΑ ΡΟΣΤΕΡ ΤΩΝ ΟΜΑΔΩΝ ΓΙΑ ΤΟ 2016